laion/Wikipedia-Exotic huggingface dataset:
Maimu Kaarnaväli

Maimu Kaarnaväli (sündinud 16. septembril 1927 Padise vallas Harjumaal) on eesti arhitekt. Ta lõpetas 1947. aastal Tallinna 4. Keskkooli ning õppis aastatel 1947–1953 Tallinna Polütehnilises Instituudis, mille lõpetas arhitektina. Aastatel 1954–1984 töötas ta projekteerimisinstituudis Tööstusprojekt. Ta on 1969. aastast Eesti Arhitektide Liidu liige. 1958 Narva Mööblivabriku I järgu hoonestik 1964 Võru Gaasianalüsaatorite Tehase hoonestik (kaasautor Juta Kruusimägi) 1974–1975 Tallinna Teenindusmaja 1979 Tehase "Progress" hoonestik Eneken Helme. "Kaarnaväli, Maimu". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 147
Köisraudtee

Köisraudtee ehk funikulöör ehk funikulaarraudtee on raudteega transpordiseade, millel toimub vagunite liigutamine tõmbetrossi abil. Köisraudtee rööpad asetsevad maapinnal või estakaadil. Köisraudteed leidsid kasutust järsemate nõlvadega mägistel aladel. Väikse hõõrdetakistuse tõttu ei suuda raudteeveerem ilma abivahendita mööda suure kaldega raudteed üles sõita. Esimene köisraudtee Reiszug avati Austrias 1504. aastal ja see töötab siiani. Reiszugi tõstemehhanism töötas algul lihaste jõul, alates 1800. aastatest elektri abil. Algselt olid köisraudteed rajatud kauba, söe, pinnase ja puidu transportimiseks järsematelt mäekülgedelt alla. Hiljem hakati funikulööre kasutama ka inimeste vedamiseks. Köisraudtee tõstemehhanisme on ajaloo jooksul käitanud nii inimesed kui ka loomad, hiljem elektrimootor, aurumootor ja sisepõlemismootor. Köistee Raudteetransport Mõkola Pjatnõtskõi funiculars.net – Der Reiszug "Tehnika ajaloost: Romantikarong nimega funikulöör". Originaali arhiivikoopia seisuga 25. november 2015. Vaadatud 25. novembril 2015.
Üldisus

Üldisus on mõtlemise, tunnetuse, mõiste, termini või sõna omadus rakenduda kehtivalt enam kui ühel üksikjuhul; mida rohkematele üksikjuhtudele rakendutakse, seda suurem on üldisuse määr. Üldise vastandiks peetakse üksikut ehk individuaalset või erilist. Üldine võidakse saavutatada üksiku üldistamise ehk konkreetsest abstraheerimise teel. Samas võib ka väita, et üldine on mõtlemisele antud juba enne igasuguste üksikute kogemist, mistõttu saadakse hoopis üksik abstraktse konkretiseerimise teel. Loogikas määratletakse üldine mõiste ehk üldmõiste läbi selle olemuslike tunnuste või omaduste, mis vastanduvad juhuslikele tunnustele. Juhuslikud tunnused võivad üldmõiste kehtiva rakendumise korral üksik- ehk konkreetsetel juhtudel erineda, kuid olemuslikud tunnused peavad jääma samaks. Mõiste olemuslikud tunnused moodustavad mõiste sisu ehk intensiooni; konkreetsete nähtuste hulka, millele mõiste kehtivalt rakendub, nimetatakse mõiste mahuks ehk ekstensiooniks. Üldmõistetena on käsitletavad kõik sõnad. Näiteks sõna "laud" väljendab üldmõistet käies paljude üksikute laudade kohta. "Mööbel" aga on veelgi üldisem, haarates endasse ka "laua" mõiste sisu. Veelgi üldisem oleks näiteks "ese", kõige üldisemaks mõisteks peetakse filosoofias "olemist", kuivõrd see käib kõige kohta, mis mingil viisil on. Üldmõistete vastandiks võib pidada pärisnimesid või üksikmõisteid, mis osutavad normaaljuhul ainult ühele konkreetsele asjale. Formaalsus Universaalid
Valtsimine

Valtsimine on metalli plastne deformeerimine pöörlevate metallrullide ehk valtside vahel, mille tulemusena väheneb töödeldava tooriku ristlõike pindala ja suureneb pikkus. Selle protsessi tulemusena võib muutuda ka töödeldava tooriku ristlõike kuju. Sõltuvalt töödeldava metalli temperatuurist jaotatakse valtsimisprotsess kuum- ja külmvaltsimiseks. Kui tooriku temperatuur ületab tema rekristalliseerumistemperatuuri, siis on tegemist kuumvaltsimisega, vastasel juhul on tegemist külmvaltsimisega.
Krikliniai

Krikliniai on alev Leedus Pasvalysi rajoonis Pumpėnai vallas. Alevis on põhikool, raamatukogu ja kultuurimaja. Vaatamisväärsusteks on aastal 1897 valminud katoliku kirik ja Krikliniai läheduses asuv linnamägi. Asulat on esimest korda mainitud aastal 1583. Aastal 1781 ehitati sinna esimene kirik, aga aastal 1897 valmis praegune hoone. Algselt kuulus see Pumpėnai kihelkonda. XIX sajandi alguses hakkas kiriku juures tegutsema kihelkonnakool. Knygnešystė ajal tegutses alevis kaks venda-salakaubavedajat. Krikliniai on katoliku kihelkonna keskuseks aastast 1926. Aastal 1930 asutati asulasse meierei. Aastal 1932 lisandusid veski ja saekaater. Krikliniaist sai alev aastal 1931. Pärast teist maailmasõda tegutsesid Krikliniai ümbruses Leedu metsavennad. Nõukogude võimu ajal oli asulas kohaliku kolhoosi keskus. Krikliniai Krikliniai kirik [1] http://dir.icm.edu.pl/pl/Slownik_geograficzny/Tom_XV_cz.2/175 Alev portaalis vietoves.Lt
Toulouse Business School

Toulouse Business School on Pariisis, Londonis, Casablancas, Barcelonas ja Toulouse'is asuvate linnakutega Euroopa äriülikool. See asutati 1903. aastal. Financial Timesi edetabelisse jõudis TBS Europe 2015. aastal. Selle EMBA-programm on maailmas sajandal kohal. Õppekavadel on kolm rahvusvahelist akrediteeringut: AMBA, EQUIS ja AACSB. Kooli vilistlaste seas on tuntud ärimehi ja poliitikuid. Kool on tuntud oma lennunduse kraadiõppe (koostöös École nationale de l'aviation civile) poolest. Toulouse'i Majanduskool Toulouse Business School amplifie sa stratégie internationale "Classement. Toulouse Business School parmi les meilleures écoles du monde selon le Financial Times". Originaali arhiivikoopia seisuga 23. november 2015. Vaadatud 25. novembril 2015. "TBS conserve sa triple couronne". Originaali arhiivikoopia seisuga 24. november 2015. Vaadatud 25. novembril 2015. Comment Toulouse Business School et l’ENAC ont monté leur filière aéronautique Ametlik koduleht
Krinčinas

Krinčinas on alev (endine linn) Leedus Pasvalysi rajoonis, Krinčinase valla halduskeskus. Alev asub Jiešmuo jõe kaldal. Alevis on põhikool, raamatukogu ja kultuurimaja. Vaatamisväärsusteks on aastal 1782 valminud katoliku kirik, selle juures asuv historitsistlik kellatorn aastast 1908, kirikuhoov XIX sajandist pärinevate ristidega, Matuzevičiuste pere majamuuseum ja Barklainiai park. Asulat on esimest korda mainitud aastal 1544. Toona kandis see nime Versmiai, hiljem aga Paversmiai. Aastal 1568 sai asula omanikuks Andrei Kurbski. Tema ajal sai asula ka ametlikult praeguse nime, kuigi seda nimekuju oli dokumentides ka varem kasutatud. Kurbskid asutasid asulas aastal 1611 kihelkonnakooli ja ilmselt ka kiriku (sealset kirikut on esimest korda mainitud aastal 1588). Hilisemad omanikud olid Podbereskid ja Karpid. Aastal 1625 laastasid asulat rootslased. Aastal 1781 alustati praeguse kiriku ehitamist. Aastal 1792 sai Krinčinasest linn, kuigi reaalselt ei saanud linnaõigused kunagi teoks.. Aastail 1866–1872 oli seal vikaariks leedu luuletaja Antanas Vienažindys. Asula kuulus toona von Schillingitele. Pärast Teist maailmasõda tegutsesid Krinčinase ümbruses Leedu metsavennad. Nõukogude võimu ajal oli asula kohaliku kolhoosi keskuseks. Krinčinas Krinčinase kirik Matuzevičiuste pere majamuuseum Jiešmuo Tadeušas Kundzičius – leedu piiskop ja matemaatik Antanas Vienažindys – leedu luuletaja [1] http://www.ziemgala.lt/lt/zurnalas-ziemgala/ziemgala-20032/senasis-krincinas-15541796-m http://dir.icm.edu.pl/pl/Slownik_geograficzny/Tom_XV_cz.2/176 Alev portaalis vietoves.Lt
Vaškai

Vaškai on alev Leedus Pasvalysi rajoonis, Vaškai valla halduskeskus. Poola keeles on alev kandnud nimesid Wożkie ja Konstantynów. Alevis on keskkool ja raamatukogu. Vaatamisväärsuseks on aastal 1881 valminud katoliku kirik. Asulat on esimest korda mainitud aastal 1642 (Waszkielance). Aastal 1655 ehitati sinna esimene kirik. Aastal 1730 sai Vaškaist alev. Praegune kirikuhoone valmis aastal 1881. Alev kuulus Zvanagala mõisale. XVIII sajandi algusest kuni aastani 1918 kandis see nime Konstantynów. Vaškai tuulik Vaškai kirik Vaškai kool [1] http://dir.icm.edu.pl/pl/Slownik_geograficzny/Tom_IV/363 Alev portaalis vietoves.Lt
Pušalotas

Pušalotas on alev Leedus Pasvalysi rajoonis, Pušalotase valla halduskeskus. Alevis on põhikool ja raamatukogu. Vaatamisväärsuseks on aastal 1853 valminud katoliku kirik. Sealset kirikut on esimest korda mainitud XVII sajandil. Asulast sai alev aastal 1972. Pušalotas Pušalotase kirik Kiriku kellatorn Pušalotas Sünagoog Munakivisillutisega tänav alevi vahel Vana elamu Pušalotase kool [1] Alev portaalis vietoves.Lt
Yeni Günəşli Xanım Fatimeyi-Zəhra mošee

Yeni Günəşli Xanım Fatimeyi-Zəhra mošee on mošee Bakuu haldusalas Suraxanı rajoonis Qaraçuxuri alevis Yeni Günəşli asumis.
Saločiai

Saločiai on alev Leedus Pasvalysi rajoonis ja ühtlasi Saločiai valla halduskeskus. Alev asub Mūsa jõe kaldal. Saločiai vana saksakeelne nimi oli Saladen. Alevis on keskkool, raamatukogu ja vaatamisväärsusena 1945. aastal valminud katoliku kirik. Sealset mõisa on esimest korda mainitud 16. sajandi alguses ja kirikut 1514. aastal, mil asulast sai kohaliku kihelkonna keskus. Asula kuulus esialgu Radziwillide aadlisuguvõsale. 1703. aastal toimus asula juures Poola ja Rootsi vägede vaheline lahing. 1972. aastal sai asulast alev. 22. mail 1991 ründasid OMON-i üksused sealset piiripunkti. Saločiai Saločiai kirik Kiriku kellatorn Sild üle Mūsa jõe [1] Alev portaalis vietoves.Lt
19 (täpsustus)

"19", Adele'i album "19", Alsou album "19", Paul Hardcastle'i laul 19, Tallinna bussiliin
Gulbinėnai

Gulbinėnai on küla Leedus Pasvalysi rajoonis Krinčinase vallas. Küla asub Upytė jõe kaldal. Gulbinėnai on tekkinud Gulbinėnai mõisa juurde. Aastal 1920 avati seal kool, mis tänapäeval on Krinčinase kooli osakond. Aastal 1936 ehitati mõisa juurde kabel. Aastal 1939 sai asulast kohaliku kihelkonna keskus. Praegune kirik valmis aastal 1948. [1] Küla portaalis vietoves.Lt
Alsou

Alsou (kasutatakse ka kirjapilti Alsu; õieti Alsu Abramova, tatari keeles kirillitsas: Алсу Рәлиф кызы Абрамова, ladina tähestikus: Alsu Rälif qızı Abramova, sünninimega Safina; sündinud 27. juunil 1983 Bugulmas Tatarstanis) on Venemaa laulja. Rahvusvaheliselt tuntuks sai ta 2000. aastal, kui sai Eurovisioni lauluvõistlusel lauluga "Solo" teise koha. Moskvas toimunud 2009. aasta Eurovisiooni lauluvõistlusel oli ta finaalkontserdi üks õhtujuhtidest. Ametlik koduleht
Gulbinėnai mõis

Gulbinėnai mõis (leedu Gulbinėnų dvaras) on endine mõis Leedus Pasvalysi rajoonis Krinčinase vallas Gulbinėnais. Mõis tekkis XVIII sajandil. Sel on olnud arvukalt omanikke: Bistrampased, Varasinskid, Karpid. Viimased püstitasid ka praeguse peahoone ja rajasid selle ümber pargi. Aastail 1925–1941 oli mõis Kazys Ladyga valduses. Too rajas mõisa juurde kooli ja kabeli, kandis hoolt asula arengu eest. Pärast seda, kui Nõukogude Liit oli Leedu hõivanud, mõis riigistati ja Kazys Ladyga arreteeriti. Saksa okupatsiooniväed tagastasid mõisa tema pojale Algisele. Pärast sõda sai mõisast taas riigi omand. Peahoonesse rajati kool, hiljem laiendati hoonet, et mahutada ära ka kohalik lasteaed. Tänapäeval on hoone tagastatud Kazys Ladyga järglastele koos 2000 ruutmeetri suuruse maatükiga. Aastail 1994–1995 remonditi hoone katust. Barokne peahoone valmis XIX sajandi teisel poolel. Mõisakompleksist on lisaks peahoonele säilinud veel kontorihoone, tall, ait ja mitu lauta. Mõisa peahoone juures asub Upytėni ulatuv 16 hektari suurune looduskaitsealune park, kus on kaks tiiki. Pargis asub 120 meetrit pikk pärnaallee, mida piirab kanal. Ühe paisjärve juures kasvavad akaatsiad. http://kultura.lrytas.lt/-12959049851295220470-s-ladigien%C4%97-generolien%C4%97-seimo-nar%C4%97-%C5%ABkinink%C4%97-moter%C5%B3-%C5%A1viet%C4%97ja-ir-soviet%C5%B3-kalin%C4%97.htm#.VJPXVUYGA http://www.dvarai.lt/index.php?nariu-dvarai-1&ctg_id=43 http://www.pasvalia.lt/object.php?id=53&m=12&ms=14 Sissekanne Leedu mõisate saidil; fotod (leedu keeles) Mõisakompleksi kaart Fotod mõisakompleksist (leedu keeles) Video Gulbinėnai mõisast
Klenove (Tultšõni rajoon)

Klenove (ukraina keeles Кленове) on küla Ukrainas Vinnõtsja oblastis Tultšõni rajoonis. Elanike arv on 100. Pindala on 0,45 km².
Ghost Town

"Ghost Town", Adam Lamberti laul "Ghost Town", The Specialsi laul
80 Hits of the 80s

"80 Hits of the 80s" on 2015. aastal Warner Music Groupi kuuluva plaadifirma Rhino Suurbritannia haru Rhino Records UK poolt välja antud neljast CD-st koosnev plaadikogumik. Nagu nimigi ütleb, siis on kogumikul on 80 laulu 1980. aastatest. Nendest lauludest 20 on jõudnud Suurbritannia singlite edetabelis esikohale ja veel 40 laulu on jõudnud esikümnesse. a-ha – "The Sun Always Shines on TV" New Order – "Blue Monday 88'" Communards (koos Sarah Jane Morrisega) – "Don't Leave Me This Way" Frankie Goes to Hollywood – "Relax" Spandau Ballet – "Gold" Dexys Midnight Runners – "Geno" The Proclaimers – "I'm Gonna Be (500 Miles)" The Bluebells – "Young at Heart" Duran Duran – "Rio" Ultravox – "Dancing with Tears in My Eyes" Bananarama – "Cruel Summer" Go West – "We Close Our Eyes" Dollar – "Mirror Mirror" Sheena Easton – "Morning Train (Nine to Five)" The Spinners – "Working My Way Back to You" Sister Sledge – "Frankie" Howard Jones – "What Is Love?" Midge Ure – "If I Was" Kajagoogoo – "Too Shy" The Specials – "Ghost Town" Duran Duran – "The Reflex" Kim Wilde – "Kids in America" a-ha – "Take on Me" Bronski Beat – "Smalltown Boy" Jimmy Somerville – "You Make Me Feel (Mighty Real)" Bananarama – "Venus" Pretenders – "Brass in Pocket" Joy Division – "Love Will Tear Us Apart" The Stranglers – "Golden Brown" The Smiths – "How Soon Is Now?" Los Lobos – "La Bamba" The Jesus and Mary Chain – "April Skies" ZZ Top – "Give Me All Your Lovin'" Sisters of Mercy – "This Corrosion" Then Jerico – "Big Area" Alannah Myles – "Black Velvet" Shakespears Sister – "You're History Dream Academy – "Life in a Northern Town" Red Box – "Lean on Me (Ah-Li-Ayo)" The Hollies – "He Ain't Heavy He's My Brother" Foreigner – "I Want to Know What Love Is" Spandau Ballet – "True" Labi Siffre – "Something Inside So Strong" The Cars – "Drive" Tina Turner – "What's Love Got to Do with It" Nick Kamen – "Each Time You Break My Heart" Fine Young Cannibals – "She Drives Me Crazy" Blancmange – "Living on the Ceiling" Fun Boy Three Our – "Lips Are Sealed" Peter Cetera – "Glory of Love" Aztec Camera – "Somewhere in My Heart" Mari Wilson – "Just What I Always Wanted" Pretenders – "Don't Get Me Wrong" Climie Fisher -"Love Changes (Everything)" Natalie Cole – "Miss You Like Crazy" Everything But the Girl – "I Don't Want to Talk About It" Tanita Tikaram – "Good Tradition" Hothouse Flowers – "Don't Go" Randy Crawford – "You Might Need Somebody The Beach Boys – "Kokomo" Paul Hardcastle – "19" New Edition – "Candy Girl" Mel & Kim – Respectable Talking Head – "Once in a Lifetime" (Live) Nu Shooz – "I Can't Wait" Chaka Khan – "I Feel for You" Stacy Lattisaw – "Jump to the Beat" Steve Arrington – "Feel So Real" Simply Red – "Money's Too Tight (To Mention)" Patrice Rushen – "Forget Me Nots" George Benson – "Give Me the Night" Bad Manners – "Lip Up Fatty" The Special A.K.A. – "Nelson Mandela" Hollywood Beyond – "What's the Colour of Money" Laura Branigan – "Gloria" Fuzzbox – "International Rescue" Cookie Crew – "Got to Keep on" Blue Zoo – "Cry Boy Cry" Club Nouveau – "Lean on Me" Anita Baker – "Sweet Love"
Once in a Lifetime

"Once in a Lifetime", Talking Headsi laul "Once in a Lifetime", Inese laul
Botevgrad

Botevgrad on linn Bulgaarias. Kuni 1866 aastani oli linn Samundschiewo (bulgaaria keeles Самунджиево) ja kuni 1934 aastani Orchanie (bulgaaria keeles Орхание). Linn on nimetatud bulgaaria luuletaja ja vabadusvõitleja Hristo Botevi järgi. https://www.grao.bg/tna/t41nm-15-03-2024_2.txt  Botevgrad – pildid, videod ja helifailid Wikimedia Commonsis
Inna Komonyi

Inna Komonyi (kuni 1970 Inna Pall; 1970–1987 Inna Võsu; sündinud 12. veebruaril 1946 Tallinnas) on eesti arhitekt. Ta lõpetas 1964. aastal Tallinna 4. Keskkooli ning õppis aastatel 1968–1973 ERKI-s, mille lõpetas arhitektina. Aastatel 1964–1968 töötas ta Tallinna linnavalitsuse ehitus- ja arhitektuuriosakonnas tehnikuna, aastatel 1968–1989 projekteerimisinstituudis Eesti Ehitusmälestised tehniku ja arhitektina, hiljem vabakutselise arhitektina. Ta oli Eesti Arhitektide Liidu liige (1982. aastast). 1970 – Järve linnuse rekonstrueerimise I järk 1982 – Püssirohukelder, Tartu 1983 – Tuleviku 6, Narva (hiljem hotell "Vanalinn") 1987 – Kivisilla apteek ja galerii, Tartu 1987–1989 – Narva Hermanni linnuse rekonstrueerimise I järk 1990 – Purtse linnuse rekonstrueerimine 1990 – püssirohuait Narva Gloria bastionil (praegu Narva Muuseumi kunstigalerii) 1990 – Narva Aleksandri kiriku rekonstrueerimise I järk 1996 – Ülikooli 11 (kohvik Werner ja Tartu Ülikooli raamatukauplus), Tartu Jevgeni Kaljundi. "Komonyi, Inna". // Eesti kunsti ja arhitektuuri biograafiline leksikon. Eesti Entsüklopeediakirjastus. Tallinn 1996. Lk 197
Peeter Põllu mälestamise komitee

Peeter Põllu mälestamise komitee oli 1938–1940 tegutsenud komitee (ühing), et jäädvustada Peeter Põllu mälestust ja tema tegevust. Komitee eesmärgid olid järgmised: Tartusse Toomemäele püstitada Peeter Põllu mälestussammas, korrastada tema matmispaik, anda välja tema elulugu ja töid käsitlev raamat. Komitee likvideeriti 1940. aastal. Peeter Põllu mälestamise komitee – 2103 Eesti Ajalooarhiivi fondiloendis (vaadatud 26.11.2015) Peeter Põllu mälestamise komitee – 2103 Eesti Ajalooarhiivi fondiloendis Peeter Põllu mälestuse jäädvustamisest. Uus Eesti, nr 192, 19. juuli 1939
Time (täpsustus)

Time, uudisteajakiri Time Inc., kirjastus Time Warner, meediakonglomeraat "Time", Dave Clarki muusikal (1986) "Time", Electric Light Orchestra album (1981) "Time", Dave Clarki kontseptalbum "Time", Fleetwood Maci album (1995) "Time", Pink Floydi laul albumilt "The Dark Side of the Moon" (1973) "Time", David Bowie laul albumilt "Aladdin Sane" (1973) "Time", Freddie Mercury laul samanimelise muusikali tarbeks (1986) "Time", Kim Wilde'i laul albumilt "Love Moves" (1990) "Time", INXS-i laul albumilt "Full Moon, Dirty Hearts" (1994) "Time", Izabo laul 2012. aasta Eurovisiooni lauluvõistlusel "Time", O. Torvaldi laul 2017. aasta Eurovisiooni lauluvõistlusel "Time (Clock of the Heart), Culture Clubi singel (1982) "The Time (Dirty Bit)", The Black Eyed Peasi laul (2010)
Villem Reimani mälestamise komitee

Villem Reimani mälestamise komitee oli 1922–1932 tegutsenud komitee, mille eesmärk oli jäädvustada Villem Reimani mälestust ja püstitada Villem Reimani mälestussammas. Komitee juhatus asus Tartus. Komitee moodustus peatoimkonnast ja kohalikest toimkondadest. 1930 avati komitee eestvõttel Kolga-Jaani kalmistul Villem Reimani hauamonument. 27. septembril 1931 peeti Tartus Toomemäel komitee eestvõttel Villem Reimani mälestussamba avamistseremoonia. Villem Reimani mälestamise komitee – 2313 Eesti Ajalooarhiivi fondiloendis (vaadatud 26.11.2015) Villem Reimani monumendi ajaloost Tartu Villem Reimani mälestamise komitee – 2313 Eesti Ajalooarhiivi fondiloendis Willem Reimani mälestamise komitee korjandus Kaja, nr 79, 23. märts 1925, tr 1
Dolõnka (Krõžopili rajoon)

Dolõnka (ukraina keeles Долинка) on küla Ukrainas Vinnõtsja oblastis Krõžopili rajoonis. Elanike arv on 124. Pindala on 0,847 km².
The New Nine

The New Nine oli NASA teine astronautide grupp. NASA avalikustas grupi koosseisu 17. septembril 1962. Grupp moodustati sest NASA vajas seoses Gemini ja Apollo programmiga rohkem astronaute. Kui Mercury Seveni liikmed pidi orbiidil sooritama lihtsaid ülesandeid siis The New Nine'i liikmed pidid sooritama põkkumisi ja väljuma avakosmosesse. Kaks gupi liiget olid kandideerinud ka Mercury Seveni liikmeks, aga siis lükati nad tervislikel põhjustel tagasi. Lisaks olid kaks liiget: Neil Armstrong ja Elliot See tsiviilisikud. Neil Armstrong (1930–2012) Gemini 8 – Esimene põkkumine ja esimene lennu ajal katkestatud missioon. Apollo 11 – Esimene mehitatud maandumine Kuule. Armstrong sai esimeseks inimeseks Kuu pinnal. Frank Borman (1928-) Gemini 7 – Esimene kaks nädalat kestnud kosmoselend ja esimene kord kui kaks kosmoselaeva lähenesid üksteisele. Apollo 8 – Esimene mehitatud missioon ümber Kuu. Pete Conrad (1930–1999) Gemini 5 – Esimene kaheksa päeva kestnud missioon ja esimene kord kui kasutati kütuseelemente. Gemini 11 Apollo 12 – Teine mehitatud Kuule lend. Conrad sai kolmandaks inimeseks Kuul. Skylab 2 – Esimene USA missioon kosmosejaama Conrad kandideeris Mercury Seveni liikmeks kuid loobus tervisekontrolli ajal. Jim Lovell (1928-) Gemini 7 – Esimene kaks nädalat kestnud kosmoselend ja esimene kord kui kaks kosmoselaeva lähenesid üksteisele. Gemini 12 – Viimane Gemini programmi missioon. Apollo 8 – Esimene mehitatud missioon ümber Kuu. Apollo 13 – Planeeritud kolmas Kuule maandumine. Esimene missioon, mis katkestati Maa-lähedasest orbiidist kaugemal ja Maast kaugemaile jõudnud mehitatud missioon. Apollo 13 käis Maast 400 171 km kaugusel. James McDivitt (1929-2022) Gemini 4 – USA astronaudi esimene väljumine avakosmosesse Apollo 9 – Esimene lend kuumooduliga. Elliot See (1927-1966) Gemini 9 – NASA ajaloo ainus missioon mille teenindas varumeeskond, sest See ja ta kaaslane hukkusid lennuõnnetuses. Thomas P. Stafford (1930-) Gemini 6A – Esimene kord kui kaks kosmoselaeva lähenesid üksteisele. Gemini 9A – NASA ajaloo ainus missioon mille teenindas varumeeskond, sest See ja ta kaaslane hukkusid lennuõnnetuses. Apollo 10 – Apollo 11 peaproov. Esimene kuumooduliga lend Kuu orbiidil. Apollo-Sojuzi testprojekt – USA ja Nõukogude Liidu esimene ühine missioon ja esimene Vene ja USA kosmoselaeva põkkumine. Edward H. White (1930–1967) Gemini 4 – USA astronaudi esimene väljumine avakosmosesse. Apollo 1 – White hukkus põlengus kuu enne starti. John Young (1930-2018) Gemini 3 – Esimene mehitatud Gemini missioon Gemini 10 – Esimene kosmoselaevade kaksiklähenemine Apollo 10 – Apollo 11 peaproov. Esimene kuumooduliga lend Kuu orbiidil. Apollo 16 – Viies Kuule maandumine. Young sai üheksandaks inimeseks Kuul. STS-1 – Space Shuttle'i programmi esimene missioon. Kosmosesüstik Columbia esmalend. STS-9 – Esimene Spacelabi missioon. Young sai esimeseks inimeseks, kes on kosmoses käinud kuus korda.
Sõze

Sõze on küla Ukrainas Luhanski oblastis Stanõtsja Luhanska rajoonis, umbes 2 km kaugusel Ukraina-Venemaa piirist läänes, umbes 10 km kaugusel Stanõtsja Luhanskast kagus. Sõze kõrgus merepinnast on 39 meetrit. 2001. aasta rahvaloenduse andmeil elas asulas 14 inimest, asustustihedus keskmiselt 18 inimest ruutkilomeetri kohta. XVII sajandil Doni kasakate poolt rajatud asula lähistelt on leitud kolm pronksiaja ja kaks keskaja asulakohta. Donbassi sõja ajal, 2015. aasta 17. veebruaril tõrjusid pataljoni Aidar võitlejad asulast välja ühenduse Luhanski Rahvavabariik väesalgad. Sama aasta 9. septembril asula lähistel peetud lahingus hukkus üks Ukraina sõjaväelane. 24. novembril umbes kella 21:00 ajal toimus asula lähistel järjekordne relvakokkupõrge. «Айдарівці» звільнили від терористів два села на Луганщині Боєць АТО загинув під час бою з бойовиками на Луганщині "Оперативная сводка штаба АТО на 06:00 – 25 ноября" (vene). URJKN. 25. november 2015. Vaadatud 25. novembril 2015.[alaline kõdulink] Высоцкий В. И. Исторические аспекты топононимов Луганщины. — Луганск, 2003. 196 с. Міста і села України. Луганщина: історико-краєзнавчі нариси/ упор. В. В. Болгов. — К: Українська академія геральдики, товарного знаку та логотипу, 2012. — 472 с. — ISBN 978-966-8153-83-9 Ilm Sõzes (ukraina keeles)
Pajiešmeniai

Pajiešmeniai (ka Pajiešmenė) on küla Leedus Pasvalysi rajoonis Krinčinase vallas. Külas on põhikool. Pajiešmeniais kaevandatakse savi. Asula on tekkinud Pajiešmeniai mõisa juurde. [1] Küla koduleht (leedu keeles) Küla portaalis vietoves.Lt
Bad Windsheim

Bad Windsheim on kuurortlinn Saksamaal Baieri liidumaal. Register of German municipalities (2022), vaadatud 7.10.2023.  Bad Windsheim – pildid, videod ja helifailid Wikimedia Commonsis Bad Windsheimi koduleht
Joachim Löw

Joachim Löw (sündinud 3. veebruaril 1960 Schönaus Lääne-Saksamaal) on endine Saksamaa jalgpallur (ründav poolkaitsja) ja endine Saksamaa jalgpallikoondise peatreener. Ta oli Saksamaa koondise peatreener aastatel 2006–2021. Aastatel 2004–2006 koondise abitreener. Enne seda oli ta mitme Saksamaa, Austria ja Türgi jalgpalliklubi peatreener. Ta juhendamisel tuli Saksamaa koondis 2014. aastal maailmameistriks. Samal aastal valiti ta Saksamaa aasta jalgpallitreeneriks. VfB Stuttgart DFB-Pokal: 1996–97 Tirol Innsbruck Bundesliga: 2001–02 Austria Wien Austria superkarikas: 2003 Saksamaa Maailmameistrivõistlused: 2014 FIFA Konföderatsioonide karikas: 2017